  Майя Бывальцева 29-тӥ куарусёнысен 6-тӥ коньывуонозь Ижкарын следж-хоккеен шудонъя Россилэн чемпионатэзлэн нырысетӥ кругез ортчоз. Ӵошатсконъёс «Олимпиец» катокын (Удмуртской ульча, 222а) мынозы. Со сярысь Удмуртиысь Спортъя дасяськонъя центрлэн пресс-службаез ивортӥз. Чемпионатэ тямыс команда пыриське: Москва улосвылысь «Феникс», Ханты-Мансийскысь «Югра», Оренбургысь «Ястребы», Москваысь «Москва», Тула улосвылысь «Звезда», Челябинск улосвыллэн сборноез, Нижний Новгородысь «Торпедо» но «Удмуртия». Учкисьёс шудонъёсы дунтэк пырыны быгато, сьӧре одно ик эм маска кутоно. Ӵошатсконъёслэн радлыкенызы  тодматскыны луэ. Турнир Россиын следж-хоккейлы кутскон сётӥсез, Россиысь но Удмуртиысь дано тренерез Виктор Кузнецовез буре ваёнлы сӥземын Тодэ вайытом, 2020/2021 сезонын «Удмуртия» команда куинетӥ инты басьтӥз. Зарни медальёс «Фениксын» шудӥсьёс утӥзы, азвесь – «Юграысь» спортсменъёс.  Тегъёс: Спорт Ижкар Следж-хоккей Удмуртия Россия  